Bolvūs ruodeis izruodi “Dabaseibys pūddarneica”
6. oktobrī 19.00 Bolvu Kulturys i atpyutys centrā gasteis Daugovpiļs teatris ar izruodi “Dabaseibys pūddarneica”. Beletus jau var nūpierkt īprīškpuordūšonā izruodis nūtikšonys vītā.
Mīlesteibai pīmeit dziļš, īkšejs tragikomisms. Nav najaušeiba, ka tei ir stypruoka pat par smierti. Byuteibā mīlesteibys olkys myužeigi ir naremdynomys. Tuos varā var pagaisynuot pruotu i tod kaidam teik īdaleita uoksta, bet kaidam karaļa lūma, bet akluots palīk vaicuojums – voi jī reizem naapsamaina vītom!? Bet, ka saīt īīt mīlys trejstyurī, kur nabyut par līkū vairs nav tik vīnkuoršai – suocās eistys guņskristeibys. I mīlesteibys tragikomisms tū ļaun piļneibā – mīlys trejstyurs ir vīns taids grunteigs ceplis ar leluoku voi mozuoku mīlys cīsšonu devu. Zaudietuoji i īgivieji ir vysi. Vaineigūs nav. Voi sīvīte, ļaunūtīs sovai kaislei, aizraudama i vīnu, i ūtru veirīti, beiguos pagaisynoj poša tū, piec kuo vysvaira ilgojās?
Lūmuos: Kristīne Veinšteina, Māris Korsiets, Egils Viļumovs.
Režija: Juris Jonelis
Lugys autors: Lauris Gundars
Scenografeja i kostimi: Liene Pavlovska
Horeografeja: Irina Saveļjeva
Muzykys aranžeja: Einārs Lipskis
Gaismu muokslinīks: Sergejs Vasiļjevs
ltg_Latn ltg_Latn ltg_Latn ltg_Latn lit_Latn ltg_Latn als_Latn tpi_Latn ltg_Latn azj_Latn